**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՍԵՊՏԵՄԲԵՐԻ 12-Ի N 1267-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻ ՇԱՐՔ ՈՐՈՇՈՒՄՆԵՐ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ ՈՐՈՇՄԱՆ ՎԵՐԱԲԵՐՅԱԼ**

ՀՀ ԱԳՆ

|  |  |  |  |  |
| --- | --- | --- | --- | --- |
| հ/հ | Առաջարկության հեղինակը¸  գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| **1.** | **2.** | **3.** | **4.** | **5.** |
| 1. | ՀՀ վարչապետի աշխատակազմ  02/06.7/7865-2020  23.03.2020թ. | 1. Ներկայացված որոշման նախագծի /այսուհետ նախագիծ/ 2-րդ կետով նախատեսվում է ուժը կորցրած ճանաչել ՀՀ կառավարության 2011 թվականի դեկտեմբերի 15-ի N 1793-Ա որոշումը, սակայն համաձայն «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 2-րդ մասի դրույթների՝  իրավական ակտում փոփոխություն կամ լրացում կարող է կատարվել միայն նույն տեսակի և բնույթի իրավական ակտով:  2. Նախագծում իրավական տեխնիկայի կանոնները պահպանված չեն, մասնավորապես նախագիծն անհրաժեշտ է համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 6-րդ մասի դրույթներին, բացի այդ նախագծի 1-ին կետում նախատեսվում է 21-րդ կետից հետո լրացնել 21.1 և 21.2 կետերով, սակայն բովանդակային առումով լրացվում է նաև 21.3 կետով: | 1. Չի ընդունվել:  Նախագծով նախատեսվում է ՀՀ կառավարության N 1793-Ա որոշումն ուժը կորցրած ճանաչել «Նորմատիվ իրավական ակտերի մասին» օրենքի 37-րդ հոդվածի 1-ին մասին համապատասխան։  2. Ընդունվել է: | Նախագծում փոփոխություն չի կատարվել:  Նախագծում կատարվել է փոփոխությու: |
| 2. | ՀՀ արդարադատության նախարարություն  02/06.7/7865-2020  23.03.2020թ. | 1. Առաջարկվող նախագծով նախատեսվում է, որ Հայաստանի Հանրապետության միջազգային պայմանագրերով սահմանված և միջազգային կազմակերպությունների շրջանակներում Հայաստանի Հանրապետության ստանձնած պարտավորություններին համապատասխան Հայաստանի Հանրապետության զեկույցների (այսուհետ՝ զեկույցներ) պատրաստման նպատակով Հայաստանի Հանրապետության վարչապետի որոշմամբ կարող է ստեղծվել միջգերատեսչական հանձնաժողով կամ աշխատանքային խումբ: Սրանից բխում է, որ միջգերատեսչական հանձնաժողովը կամ աշխատանքային խումբը կարող է ստեղծվել ըստ անհրաժեշտության, ուստի հարկ ենք համարում հստակեցնել այն դեպքերը, որոնց պարագայում կարող է ստեղծվել միջգերատեսչական հանձնաժողով կամ աշխատանքային խումբ: Միևնույն ժամանակ գտնում ենք, որ, օրինակ՝ առնվազն մեկից ավելի գերատեսչության իրավասությանը կամ մարդու իրավունքների պաշտպանության ոլորտին առնչվող զեկույցների մշակման համար անհրաժեշտ է նախատեսել աշխատանքային խմբի կամ միջգերատեսչական հանձնաժողովի ստեղծման պարտադիր նախապայման, ինչը հնարավորություն կընձեռի զեկույցների մշակման գործընթացն իրականացնել ավելի ներառական և համապարփակ կերպով:  2. Նախագծով առաջարկվում է հնարավոր ստեղծվելիք աշխատանքային խմբում կամ միջգերատեսչական հանձնաժողովում մշտապես ներառել ՀՀ արդարադատության նախարարությանը: Հարկ ենք համարում ընդգծել, որ գործնականում մշակման ենթակա մի շարք զեկույցներ չեն առնչվում ՀՀ արդարադատության նախարարության իրավասությանը, ուստի առաջարկում ենք ՀՀ արդարադատության նախարարությանը ներգրավումը աշխատանքային խմբում կամ միջգերատեսչական հանձնաժողովում նախատեսել ըստ անհրաժեշտության:  3. Նախագծի 21.2 և 21.3 կետերի կապակցությամբ հարկ է նշել, որ գործող իրավակարգավորումների համաձայն՝ ազգային զեկույցները հաստատվում են ՀՀ կառավարության որոշմամբ, այնհուհետև՝ ներկայացվում համապատասխան միջազգային կազմակերպությանը: Այնուամենայնիվ, կարծում ենք, որ հիմք ընդունելով գործնականում առաջ եկած խոչընդոտները, մասնավորապես ժամանակի խնայողության հանգամանքը, այս գործընթացն ենթակա է որոշակի պարզեցման: Ուստի, առաջարկում ենք, որ զեկույցները ներկայացվեն ՀՀ վարչապետի աշխատակազմ՝ համաձայնություն տալու, միջազգային կազմակերպությանը ներկայացնելու և անհրաժեշտության դեպքում թարգմանություն ապահովելու վերաբերյալ ՀՀ վարչապետի հանձնարարականը ստանալու նպատակով: Այս գործընթացը, հնարավորություն կընձեռի վարչապետի աշխատակազմին ծանոթանալ զեկույցի բովանդակությանը, ներկայացնել դիտողություններ և առաջարկություններ: Այլ կերպ ասած՝ այս դեպքում զեկույցը կանցնի վերանայման որոշակի փուլ նախքան միջազգային կազմակերպությանը ներկայացվելը:  4.Միևնույն ժամանակ, հիմք ընդունելով «Հայաստանի Հանրապետության արդարադատության նախարարության թարգմանությունների կենտրոն» ՊՈԱԿ-ի կանոնադրության 10.3-րդ կետը՝ առաջարկում ենք նախագծով ամրագրել Արդարադատության նախարարության կողմից զեկույցների՝ անգլերենով ու ռուսերենով թարգմանության իրականացումը: | 1. Չի ընդունվել:  Նկատի ունենալով ՀՀ միջազգային պայմանագրերով սահմանված և միջազգային կազմակերպությունների շրջանակներում Հայաստանի Հանրապետության ստանձնած պարտավորությունների լայն շրջանակը՝ կարծում ենք իրատեսական չէ սահմանել բոլոր այն դեպքերը , որոնց պարագայում կարող է միջգերատեսչական հանձնաժողով կամ աշխատանքային խումբ ստեղծելու անհրաժեշտություն առաջանալ:  2. Ընդունվել է:  Նախագիծը լրամշակվել է նաև արտաքին գործերի նախարարության մասով:  3. Չի ընդունվել է:  Նախագծի 21.2 կետով արդեն իսկ սահմանված է առաջարկվող ընթացակարգը: Ինչ վերաբերում է 21.3 կետին, ապա դրանք այն դեպքերն են, երբ աշխատանքային խումբ ստեղծելու անհրաժեշտությունը բացակայում է, և համապատասխան մարմինը պատրաստում է զեկույցը (միջազգային կազմակերպությունների կողմից ներակայացված տարբեր հարցաշարեր) և անմիջապես ներկայացնում միջազգային կազմակերպություն՝ ի գիտություն ներկայացնելով Հայաստանի Հանրապետության վարչապետի աշխատակազմ, իսկ պատճենը՝ Հայաստանի Հանրապետության արտաքին գործերի նախարարություն։»։  4. Չի ընդունվել:  Նախագծի 21.2 կետով արդեն իսկ ամրագրված է, որ վարչապետի հանձնարարությամբ զեկույցի թարգմանութունը ապահովում է արդարադատության, իսկ միջազգային կազմակերպությանը փոխանցելը արտաքին գործերի նախարարությունը: | Նախագծում փոփոխություն չի կատարվել:  2. Նախագծում կատարվել է համապատասխան փոփոխություն: |